**Brita Bungum** (født 3. juli 1965 i Bergen), er en norsk sosiolog bosatt i Trondheim, der hun er professor ved Institutt for sosiologi og statsvitenskap (ISS), Norges teknisk-naturvitenskapelige universitet (NTNU) i Trondheim. Hennes spesialfelt er sosiologiske sammenhenger mellom arbeid og familieliv. Hun har blant annet forsket på kontantstøtte og deltidsarbeid, emner som ofte fører til omtale i media. I 2013 var det for eksempel mye medieomtale av SINTEF-rapporten *Holdninger til fravær og nærvær i skole og arbeidsliv*, der Bungum var medforfatter.

Bungum har sin utdanning fra NTNU og det tidligere Universitetet i Trondheim (nå integrert i NTNU). I 1994 ble hun cand.polit. med en hovedoppgave i sosiologi: *Effektivisering av omsorg : kjønnsperspektiv på omstilling av offentlig omsorgsarbeid*, og i 2008 fikk hun sin ph.d.-grad ved NTNU, med avhandlingen *Barndommens tid og foreldres arbeidsliv : en sosiologisk studie av barns og yrkesaktive mødres og fedres perspektiver på arbeids- og familieliv.*

Hun var forsker ved SINTEFs Institutt for industriell miljøforskning (IFIM) fra 1995 til instituttet ble nedlagt i 2006, men hadde permisjon fra 2003. I stipendperioden, 2003–2007, var hun ansatt som stipendiat ved ISS for å fullføre doktorgraden. I løpet av denne tiden var hun en tremåneders periode gjesteforsker ved Deakin University i Melbourne.

> Hvis vi ønsker reelle endringer for likestilling og integrering i arbeidslivet, vil det trolig ha størst effekt å avvikle kontantstøtten.
> 
> 
> Brita Bungum
> 
> 

Etter avsluttet stipendperiode i 2007 ble hun igjen ansatt ved SINTEF, som seniorforsker ved Gruppe for skole- og utdanningsforskning, under SINTEF Teknologi og samfunn. 

I 2011 ble hun ansatt som forsker ved Program for lærerutdanning, NTNU. Der var hun frem til 2014, da hun ble ansatt i et vikariat som førsteamanuensis i sosiologi ved Institutt for sosiologi og statsvtenskap (ISS) NTNU. Fra 2016 ble denne stillingen fast. og hun ble professor i sosiologi ved ISS NTNU i 2024.

Bibliografi
-----------

* (no) Publikasjoner av Brita Bungum i BIBSYS
* (no) Publikasjoner av Brita Bungum i forskningsdokumentasjonssystemet CRIStin

I tillegg til å ha skrevet forskningsrapporter og -artikler, har Bungum vært medredaktør for to norske antologier innenfor sitt fagområde: 

* Brandth, Berit (red.); Bungum, Brita (red.); Kvande, Elin (red.) (2005). *Valgfrihetens tid: omsorgspolitikk for barn møter det fleksible arbeidslivet*. Fagbokforlaget. ISBN 9788245017809.
* Bungum, Brita (red.); Forseth, Ulla (red.); Kvande, Elin (red.) (2015). *Den norske modellen : internasjonalisering som utfordring og vitalisering*. Fagbokforlaget.

Referanser
----------

1. ↑  Bungums dr.avhandling, sammendrag på engelsk, s. 4
2. ↑  Mathisen, Birgit Røe (10. september 2008). «Hjemmeværende mor ikke alltid best». *forskning.no*.
3. ↑  Redaksjonen Gemini (15. februar 2008). «Nær, men fjern». *gemini.no*.
4. ↑  Førde, Kristin Engh (11. april 2008). «'Mamma, hvor er pappa?'». *Tidsskrift for kjønnsforskning*.
5. ↑  PDF-utgave av undersøkelsen om norske elevers holdninger til fravær
6. ↑  99 treff ved søk i databasen Atekst for 2013
7. ↑  (no) BIBSYS-post for hovedoppgaven
8. ↑  Doktoravhandlingen i fulltekst Arkivert 17. september 2016 hos Wayback Machine.
9. ↑  Fra forordet i Bungums dr.avhandling
10. ↑   Bungum, Brita (21. mars 2016) *Kontantstøtte gir ikke likestilling*
11. ↑  Oversikt over ansatte ved ISS pr. august 2016
12. ↑  «Universitetsavisa omtalte boka og laget en [[Podkasting|podkast]] i forbindelse med utgivelsen». Arkivert fra originalen 18. august 2016. Besøkt 18. august 2016.

Kilder
------

* Bungums profilside, NTNU
* Forordet i Bungums doktoravhandling

Eksterne lenker
---------------

* Bungum, Brita (21. mars 2016) *Kontantstøtte gir ikke likestilling*. Kronikk på forskning.no, der Bungum viser at kontantstøtte ikke gir likestilling.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** CRIStin
 |